آمریکا نماینده‌لر مجلیسی، روسیا، ایران و قوزئی کره‌یه یئنی تحریملر گتیرن لایحه‌نی قبول ائتدی.
"تحریملر یولویلا آمریکانین دوشمنلریله مباریزه" باش‌لیق‌لی یاسا تاساری‌سی، اوچه قارشی 419 وکیلین اویو ایله قبول ائدیلدی.
قانونا گؤره روسیایا اوکراینا‌داکی آدیملارییلا ایلگیلی یئنی تحریملر گتیریلیر، ایران ایله قوزئی کره ده نوکلئر و بالیستیک موشک پروگرام‌لاری سببیله تحریملراه معروض قالا‌جاق.
دونالد ترامپین روسیا ایله ایلیشکی‌لرین‌دکی ساحه‌نی دارالدان قانون لایحه‌سی، حاضردا قوه‌ده اولان روسیا یاپدیریم‌لارینی یونگول‌لش‌دیرمک و یا قال‌دیرماق ایستدیگی حال‌لاردا آمریکا باشقانینا کنگره‌دن تصدیق آلماق شرطی گتیرمه‌سیله دقت چکدی.
نماینده‌لر مجلیسی باشقانی پل رایان، متنی، "تاریخین ان گئنیش  قانون تاساریلاریندان‌ بیری" سؤزلریله دگرلندبردی.
خاریجی ایلیشکی‌لر کمیته‌سی باشقانی ائد رویس دا اوچ اؤلکه‌نین آمریکانین میلی ماراق‌لارینی تهدید ائتدیگینی، سون دؤورده آرتان موشک سیناق‌لاری سببیله پیونگ‌یانگ رهبرلیگینه ده گوج‌لو بیر مئساژ وئرمک ایستدیک‌لرینی دیله گتیردی.
لایحه‌‌نین یاسالاشابیلمه‌سی اوچون ترامپین ماساسینا گئتمه‌دن اول سنادا دا قبول ائدیلمه‌سی لازیم‌دیر. ترامپین قانونو اونایلاما یا دا وتو ائتمه سئچه‌نک‌لری وار.
آغ ائو، ترامپین قراری‌نین هله دقیق اولمادیغینی آچیقلایارکن، پرزیدنت داها اؤنجه‌کی آچیقلامالاریندا روسیایا تحریملری یونگوللشدیره‌بیله‌جگی مئساژینی وئرمیشدی.
